Norv Turner

Norval Eugene Turner (s. 17. toukokuuta 1952 Camp Lejeune, Pohjois-Carolina) on yhdysvaltalainen  amerikkalaisen jalkapallon valmentaja, joka toimii Cleveland Brownsin hyökkäyksen koordinaattorina. Hän on toiminut NFL:ssä San Diego Chargersin, Washington Redskinsin ja Oakland Raidersin päävalmentajana. Turner toimi 1990-luvun alussa Dallas Cowboysin hyökkäyksen koordinaattorina ja oli mukana voittamassa Super Bowlia vuosina 1992 ja 1993.   Chargers Bio: Norv Turner Viitattu 31.12.2012 

 Lapsuus 

Norv Turner varttui Pohjois-Kalifornian Martinezissa, hänen isänsä oli merijalkaväen kersantti, joka palveli maataan toisessa maailmansodassa sekä Korean sodassa. Norvalin ollessa kaksivuotias alkoholisoitunut isä jätti viisilapsisen perheen. Perhe joutui elämään sosiaalituen varassa ja Norval teki paljon töitä mm. lehdenjakana.Norv `The Paperboy' Turner Delivers Good News For Cowboys' Offense.  Chicago Tribune, 16.1.1994. Viitattu 31.12.2012. 

 Ura pelaajana 

Turner oli lahjakas pelinrakentaja amerikkalaisessa jalkapallossa ja sai stipendin Oregonin yliopistoon. Peliaika siellä oli kuitenkin tiukassa sillä aloittavana pelinrakentajan pelasi tuleva Hall of Fame-pelaaja Dan Fouts. Oregonin valmentajat näkivät Turnerissa lahjakkuutta valmentajan uralle ja peliuran jälkeen Turner jatkoi yliopistossa valmentajana.

 Ura valmentajana 

Turner nousi 1990-luvun alussa NFL:n arvostetuimipien hyökkäyksen koordinaattoreiden joukkoon johtaessaan Dallas Cowboysien hyökkäystä Jimmy Johnsonin alaisuudessa. Turner oli voittamassa Super Bowlia kausien 1992 ja 1993 päätteeksi. Washington Redskins palkkasi Turnerin päävalmentajakseen vuonna 1994. Turner alaisuudessa tulokset olivat keskikertaisia ja tie pudotuspeleihin avautui vasta viidennellä kaudella vuonna 1999. Kesken seuraavan kauden Turner sai potkut. Vuonna 2004 Oakland Raidersin omistaja Al Davis palkkasi Turnerin päävalmentajaksi. Hänen kaksi kauttaan Oaklandissa olivat vaikeita ja tuloksena oli 9 voittoa ja 23 tappiota.

Kaudeksi 2007 Turner palkattiin San Diego Chargersin peräsimeen. Hän seurasi Marty Schottenheimeria, jonka johdolla San Diego oli voittanut edellisellä kaudella 14 ottelua ja hävinnyt vain 2. Erimielisyydet toimitusjohtaja A.J. Smithin kanssa sekä huono pudotuspelimenestys johtivat kuitenkin potkuihin.Chargers head coach Schottenheimer fired. ESPN. Viitattu 31.12.2012. Turner johdatti Chargersin pudotuspeleihin kolmella ensimmäisellä kaudellaan. Paikka Super Bowlissa jäi kuitenkin haaveeksi. Suurin pettymys tuli kaudella 2009, kun pudotuspelien ensimmäisessä ottelussa San Diego hävisi New York Jetsille kotonaan, vaikka takana oli erinomainen runkosarja. Tuon pelin jälkeen pudotuspelit ovat jääneet haaveeksi ja kausina 2010–2012 Chargersin otteita vaivasi epätasaisuus.Chargers' Turner downplays talk of his job status.  SI. Viitattu 31.12.2012. Kauden 2012 päätteeksi Turner sai potkut.Norv Turner, A. J. Smith fired ESPN 1.1.2013. Viitattu 2.1.2013.
Cleveland Browns palkkasi Turnerin hyökkäyksen koordinaattoriksi kaudelle 2013. ESPN Viitattu 12.3.2013 Vuoden Browns-pestin jälkeen hän siirtyi Minnesota Vikingsin organisaatioon.http://www.nfl.com/news/story/0ap2000000314789/article/norv-turner-agrees-to-join-minnesota-vikings-as-oc

 Perhe 

Turnerilla ja hänen vaimollaan Nancylla on kolme lasta. Hänen veljensä Ron on pitkän linjan valmentaja, joka on toiminut apuvalmentajana ja koordinaattorina useissa NFL-joukkueissa sekä päävalmentajana Illinois'n yliopistossa sekä San Diegon osavaltionyliopistossa.Ron Turner  College Football Data Warehouse  Colts Bio: Ron Turner

 Lähteet 

Luokka:Yhdysvaltalaiset amerikkalaisen jalkapallon valmentajat
Luokka:Vuonna 1952 syntyneet
Luokka:Elävät henkilöt